Forystumenn stjórnarandstöðuflokka segja að ríkisstjórninni hafi mistekist að efla Landspítalann nægilega mikið til að takast á við faraldurinn. Þess vegna þurfi stöðugt að herða samkomutakmarkanir þegar smitum fjölgar.
Ríkisstjórnin ákvað á föstudag að herða samkomutakmarkanir enn frekar vegna mikillar fjölgunar kórónuveirusmita.
Í minnisblaði sóttvarnalæknis til heilbrigðisráðherra er vísað til þess að vaxandi fjöldi smita hafi skapað mikið álag á Landspítalann og heilbrigðiskerfið í heild. Starfsemi rakningateymis sé í uppnámi og farsóttarhús við það að fyllast.
Þórhildur Sunna Ævarsdóttir þingmaður Pírata segir að ríkisstjórnin hafi brugðist Landspítalanum í faraldrinum.
Við höfum alltaf sagt og höfum alltaf bent á það að það þarf auðvitað að styrkja Landspítalann. Við erum að upplifa þessar takmarkanir vegna þess að Sjálfstæðisflokkurinn, Framsóknarflokkurinn og Vinstri græn hafa ekki fengist til þess að styðja við Landspítalann með fullnægjandi hætti til þess að hann geti tekist á við heimsfaraldur án þess
að við þurfum að fara í takmarkanir í hvert skipti sem ný bylgja kemur upp. þannig að stjórnvöld að þínu mati hafa ekki nýtt þessa síðustu tuttugu mánuði til þess að styrkja Landspítalann? Þau hafa algjörlega brugðist Landspítalanum
Logi Einarsson formaður Samfylkingarinnar tekur í sama streng.
Það er búið að vera ákall frá því faraldurinn hófst um að heilbrigðiskerfið sé styrkt þannig að það hafi meira borð fyrir báru þegar að óvenjulegir atburðir gerast eins og faraldurinn er. Það hefur ekki orðið við því í nægum mæli og ég held að þessar aðgerðir hafi kannski verið ill nauðsynlegar. En á sama hátt er mjög bagalegt að þing komi ekki saman heilu mánuðina
vegna einhvers drollaragangs í ríkisstjórninni vegna þess að nú ættum við að vera að ræða samhliða þessum aðgerðum hvaða lausnir eru í boði fyrir auðvitað það fjölmarga fólk úr til dæmis veitinga-, menningar- og listalífinu sem er að verða fyrir mjög erfiðum búsifjum
Inga Sæland formaður Flokks fólksins segir að stjórnvöld hafi þurft að grípa fyrr til aðgerða.
Hér hefur verið Landspítali á hliðinni og algjörlega á þolmörkum án Covid. Við skulum átta okkur á því. Þannig að Covid er hrein og klár viðbót. Miklu vandmeðfarnara að sinna þeim sjúklingum. Gríðarlegt álag á starfsfólk.
Það vantar stórlega starfsfólk. Við erum að borga mjög lág laun miðað við álag og virkilega erfiða erfiða vinnu, virkilega krefjandi og erfiða vinnu. Þannig að ég er meira hrædd um það að við förum að missa frá okkur fólk ef við förum ekki að gera eitthvað í málunum